บลจ.วรรณคลอดONE-TRIGGER2ซื้อหุ้นไทย
บลจ.วรรณ เปิดขายกองทุนเปิด วรรณ อิควิตี้ 12% ทริกเกอร์ ฟันด์กองใหม่ หลังกองแรกเข้าเป้าโกยกำไร 20%เพียง 5 เดือน
8 ก.ย. 2553

บลจ.วรรณ เปิดขายกองทุนเปิด วรรณ อิควิตี้ 12% ทริกเกอร์ ฟันด์กองใหม่ หลังกองแรกเข้าเป้าโกยกำไร 20%เพียง 5 เดือน
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ เปิดเผยว่า ในระหว่างวันที่ 9-21 ก.ย.2553 นี้ บลจ. วรรณ จะเปิดเสนอขายหน่วยลงทุนครั้งแรกของกองทุนเปิด วรรณ  อิควิตี้ 12%  ทริกเกอร์ ฟันด์ (ONE-TRIGGER2) ที่เน้นลงทุนในตลาดหลักทรัพย์ฯ หน่วยลงทุนละ 10 บาท โดยกองทุนนี้มีเป้าที่ 12% หรือเมื่อมูลค่าสินทรัพย์สุทธิ (NAV) เท่ากับ 11.20 บาทเป็นเวลา 3 วันทำการติดต่อกัน ผู้ลงทุนสามารถลงทุนด้วยเงินขั้นต่ำเพียง 10,000 บาท 
กองทุนเปิด วรรณ อิควิตี้ 12% ทริกเกอร์ ฟันด์ เป็นกองทุนที่เน้นลงทุนในหุ้นสามัญที่จดทะเบียนในตลาดหลักทรัพย์ฯ ที่มีปัจจัยพื้นฐานดี มีความมั่นคง และให้ผลตอบแทนที่เหมาะสมเมื่อเทียบกับระดับความเสี่ยง โดยเฉลี่ยในรอบปีบัญชีไม่น้อยกว่า 65% ของมูลค่าทรัพย์สินสุทธิของกองทุน โดยกองทุนนี้มีลักษณะพิเศษ คือเมื่อครบกำหนดอายุประมาณ 1 ปี 1 เดือน หรือเมื่อกองทุนมีมูลคาหนวยลงทุนตั้งแต 11.20 บาท หรือเพิ่มขึ้น 12% ของมูลค่าหน่วยลงทุนที่เสขายครั้งแรก เปนเวลา 3 วันทําการติดตอกัน บริษัทจัดการจะดําเนินการรับซื้อคืนหน่วยลงทุนโดยอัตโนมัติทั้งหมดให้แก่ผู้ถือหน่วยลงทุนทุกราย โดยจะนำเงินค่ารับซื้อคืนหน่วยลงทุนโดยอัตโนมัติ ไปซื้อหน่วยลงทุนของกองทุนเปดวรรณเดลี่ ภายใน 5 วันทำการ 
ทั้งนี้ กองทุนเปิดวรรณเดลี่เป็นกองทุนตลาดเงินของบลจ.วรรณ ที่มีการลงทุนในพันธบัตรรัฐบาล โครงสร้างของกองทุนดังกล่าวทำให้นักลงทุนไม่เพียงแต่ได้รับผลตอบแทนจากกองทุนหุ้น แต่ยังสามารถได้รับผลตอบแทนจากกองทุนตลาดเงินต่อไปได้อีก ในกรณีที่นักลงทุนต้องการเงินสดก็สามารถทำรายการขายคืนจากกองทุนวรรณเดลี่ได้โดยจะได้เงินในวันทำการวันถัดไป
นายมนรัฐ กล่าวเพิ่มเติมว่า ตลาดหุ้นในไตรมาส 4 ปี 53 นี้ ยังมีความน่าสนใจลงทุน ถึงแม้ว่าดัชนีตลาดหลักทรัพย์ฯ จะปิดสูงกว่าระดับ 900 จุด สำหรับการบริหารพอร์ตกองทุนเปิด ONE-TRIGGER2 จะใช้กลยุทธ์บริหารทั้งแบบ Bottom up Approach และ Top down Approach โดย บลจ.วรรณ มีความเห็นว่า ชาวต่างชาติยังคงเป็นผู้ซื้อสุทธิในตลาดหลักทรัพย์ฯ เมื่อเปรียบเทียบกับปัจจัยพื้นฐานแล้ว ระดับราคาหุ้นต่อกำไร (Price to Earning Ratio) ปี 2554 ยังอยู่ที่ระดับ 11.0 เท่า ซึ่งถือว่าอยู่ในระดับปกติ 
หุ้นขนาดเล็กและขนาดปานกลางที่ยังมีศักยภาพในการทำกำไรที่คาดว่าจะดียิ่งขึ้น ในขณะที่หุ้นขนาดใหญ่ราคาค่อนข้างถูกเมื่อเทียบกับปัจจัยพื้นฐานและเป็นกลุ่มที่ได้รับผลประโยชน์จากการลงทุนจากภาครัฐ และการที่เศรษฐกิจไทยฟื้นตัวอย่างแข็งแกร่ง เช่น กลุ่มวัสดุก่อสร้าง วัตถุดิบอุตสาหกรรม กลุ่มพลังงาน ฯลฯ โดยผู้จัดการกองทุนจะซื้อหุ้นที่มีศักยภาพและเน้นขายทำกำไรเป็นช่วงๆ เหมือนการหยอดกำไรใส่กระปุกจนครบ 12% (lock in profit) ซึ่งเป็นกลยุทธ์ที่เคยใช้กับกองทุนเปิด ONE-TRIGGER และประสบความสำเร็จมาแล้ว โดยทำผลตอบแทนได้ 20% โดยใช้เวลาเพียง 5 เดือน เมื่อกลางปีที่ผ่านมา